Maďari na Slovensku

thumb|Mapa južného Slovenska zachycujúca národnostné menšiny v&nbsp;Horných Uhrách podľa sčítaní ľudu z roku 1900
náhľad|Podiel obyvateľov maďarskej národnosti v obciach Slovenska, podľa sčítania z roku '''2021'''. ''Údaje zahŕňajú súčet obyvateľov maďarskej národnosti a obyvateľov, ktorí si uviedli kombináciu maďarskej a ďalšej národnosti.''
**[[Maďari]]** sú najväčšia národnostná menšina na Slovensku. Pri Sčítaní obyvateľov, domov a bytov v roku 2021 sa k maďarskej národnosti prihlásilo **456 154** obyvateľov - z toho iba maďarskú národnosť uviedlo **422 065** osôb (7,75% obyvateľstva) a **34 089** uviedlo kombináciu maďarskej a ďalšej národnosti.  Maďarčina je materinský jazyk pre **462 175** osôb (8,48% obyvateľstva).  

Maďari bývajú primárne v južnej časti krajiny, pozdĺž hraníc s Maďarskom a tvoria väčšinu v okresoch Komárno a Dunajská Streda.
náhľad|Podiel obyvateľov maďarskej národnosti v obciach Slovenska, podľa sčítania z roku 2011.
náhľad
náhľad|Podiel obyvateľov maďarskej národnosti v obciach Slovenska, podľa sčítania z roku 1930.
náhľad|Podiel maďarského obyvateľstva v obciach Slovenska, podľa sčítania v roku 1880.

## Vývoj počtu Maďarov na Slovensku

* Údaje z rokov **1880 – 1910** neuvádzajú počet osôb s maďarskou národnosťou, ale počet osôb, ktoré považujú maďarčinu za svoj materinský jazyk / vo veľa prípadoch, však išlo o jazyk najčastejšie používaný na verejnosti či úradoch (tzv. rokovací jazyk). Sčítanie z roku **1910** je považované za silno zmanipulované a poznačené vtedajšou maďarizačnou politikou. Extrémne znížený počet Maďarov pri sčítaní v roku **1950**, bol zas výsledkom dočasnej reslovakizácie maďarského obyvateľstva, ktorá sa snažila vyhnúť represiám Benešových dekrétov.

### Vývoj počtu Maďarov podľa krajov

### Obce/mestá s najvyšším počtom Maďarov
**Údaje**: *Sčítanie obyvateľov, domov a bytov 2021*

**uvedený je súčet obyvateľov, ktorí uviedli maďarskú národnosť a kombináciu maďarskej a ďalšej národnosti.*

### Obce/mestá s najvyšším percentuálnym zastúpením Maďarov
**Údaje**: *Sčítanie obyvateľov, domov a bytov 2021*

**uvedený je súčet obyvateľov, ktorí uviedli maďarskú národnosť a kombináciu maďarskej a ďalšej národnosti.*

## Náboženské zloženie Maďarov
náhľad|vpravo|Majoritné náboženské vyznanie obcí s maďarskou národnostnou väčšinou (2001).

Zastúpenie príslušníkov *Rímskokatolíckej cirkvi* (69,2 % Maďarov / priemer Slovenska = 62,0 %) a *Reformovanej kresťanskej cirkvi* (15,3 % Maďarov / priemer Slovenska = 1,8 %) je medzi obyvateľmi maďarskej národnosti nad celoslovenským priemerom, zatiaľ čo zastúpenie obyvateľov *bez vyznania* (8,1% Maďarov / priemer Slovenska = 13,4 %) bolo pod celoslovenským priemerom a poukazovalo tak na vyššiu religióznosť maďarského obyvateľstva oproti ostatným národnostiam. Vyššiu religiozitu vykazovali už iba príslušníci rusínskej národnosti. Nad celoslovenským priemerom majú svoje zastúpenie medzi obyvateľmi maďarskej národnosti aj *Svedkovia Jehovovi* (2 637 Maďarov - 0,58 % / priemer Slovenska = 0,32 %), príslušníci *Kresťanských zborov* (723 Maďarov - 0,16% / priemer Slovenska = 0,14 %) a *Starokatolíckej cirkvi* (165 Maďarov - 0,04 % / priemer Slovenska = 0,03 %).

## Jazykové zloženie Maďarov na Slovensku

## Maďarský materinský jazyk

## Maďarské etnografické skupiny na Slovensku
Spomedzi Maďarov žijúcich na Slovensku možno vydeliť niekoľko etnografických skupín:

### Palóci
náhľad|Palócky kroj.
Maďarské obyvateľstvo Gemerskej a Novohradskej župy, po maďarsky nazývaných *Palócok*. Pomenovanie má posmešný charakter. Jedná sa o potomkov Kumánov, ktorí sa na tomto území usídlili v 13. storočí. Delia sa na východných a západných Palócov, podľa konfesionálneho zloženia (katolíci, kalvíni, luteráni) a podľa bývalého spoločenského postavenia (poddaní a zemania). 

#### Barkovia
Maďarsky nazývaní *Barkók.* Jedná sa o podskupinu Palócov. Väčšina žije v Maďarsku v kraji *Barkság,* na Slovensku sa jedná o maďarské obyvateľstvo obcí na rieke Gortva. Pomenovanie je hanblivé a vzniklo podľa mena, pôvodom talianskeho veliteľa 40. uhorského husárskeho pluku Vinceho Barca, ktorí na konci 20. rokov 18. storočia táboril v južnom Gemeri a severnom Boršode. Na území Slovenska sa jedná o obce - Gemerský Jablonec, Petrovce, Dubno, Jestice, Hostice, Gemerské Dechtáre a Hajnáčka.

#### Podmedvešanci
Po maďarsky *Medvesaljaiak,* sú palócki obyvatelia piatich obcí Cerovej vrchoviny (maď. *Medves*). Vyznávajú katolicizmus. Do polovice 20. storočia boli uzavretí a endogamní. Ide o obce - Večelkov, Studená, Tachty, Stará Bašta a Nová Bašta.

### Handrbulci
Pomaďarčené nemecké obyvateľstvo Trhyne (dnes súčasť obce Sikenica), ktoré prišlo do obce v roku 1816 z Handlovej. Odlišujú sa katolíckym náboženstvom a nemeckými priezviskami.

### Podzoborania
Obyvatelia najsevernejšieho kompaktného maďarského osídlenia na Slovensku -  **Podzoboria** (maď. *Zoborvidék)*, nachádzajúceho sa severne a severovýchodne od Nitry. Pomenovanie (maď. *Zoborljiak)* dostali podľa zoborskej časti pohoria Tribeč.  Ide o obce Bádice (4,66 % obyvateľov - *pri sčítaní v roku 2011 udalo maďarskú národnosť* / 15,22 % *udalo maďarský materinský jazyk*) Dolné Obdokovce (58,84 % / 62,21 %), Štitáre (27,02 % / 29,42 %), Nitrianske Hrnčiarovce (21,55 % / 22,23 % ), Hosťová (67,04 % / 69,53 %), Jelenec (26,66 % / 29,91 %), Jelšovce (4,85 % / 10,30 %), Kolíňany (49,68 % / 52,04 %), Ladice (31,85% / 34,28 %), Mechenice (3,25 % / 8,72 %), Pohranice (46,93 % / 51,02 %), Výčapy-Opatovce (2,74 % / 7,84 %) a Žirany (46,94 % / 52,10 %). Voči okolitému slovenskému obyvateľstvu sú endogamní. 

### Obyvatelia "Matúšovej zeme"
Maďarské obyvateľstvo (maď. *Mátyusföldiek*) žijúce severne od Žitného ostrova až po Zobor. Meno majú podľa Matúša Čáka. Ich súčasťou sú obyvatelia tzv. **Medzivodia** (maď. *Vizköz*), územia medzi Malým Dunajom a Dudváhom. 

### Obyvatelia "Šiestich dedín krátkych sukní"
náhľad|Kroj s krátkou sukňou z obce Bíňa.
Maďarské obyvateľstvo obcí Bíňa, Bruty, Kamenín, Kamenný Most, Sikenička a Pavlová, ležiacich na dolnom toku Hrona, po maďarsky nazývané *"Kurtaszoknýás hatfalu".* 

### Žitnoostrovčania
náhľad|Územie Žitného ostrova na mape Slovenska.
Maďarské obyvateľstvo Žitného ostrova (maď. *Csallóköziek*) najväčšieho riečneho ostrova v Európe, ležiaceho medzi Malým Dunajom a Dunajom. Zaberá juhovýchodnú časť okresu Bratislava II (Podunajské Biskupice, Vrakuňa), južnú časť okresu Senec (Malinovo, Tomášov,  Dunajská Lužná, Hamuliakovo, Kalinkovo, Vlky, Most pri Bratislave a Rovinka), prevažnú časť okresu Dunajská Streda a Komárno. Posmešne je obyvateľstvo nazývané aj *Golyvások* a *Kukkók.* Názov etnografickej skupiny vznikol podľa maďarského pomenovania rieky Malý Dunaj - *Csalló*.  

## Slávni Maďari
### Slávni Uhri z územia dnešného Slovenska – pred rokom 1918
* Július Andráši (* 1823, Košice, politik)
* Július Andráši ml. (* 1860, Trebišov, politik)
* Valentín Balaša (*Bálint Balassi*) (* 1564, Zvolen, básnik)
* Mikuláš Berčéni (*Miklós Bercsényi*) (* 1655, Tematín, kapitán)
* Lujza Blaha (* 1850, Rimavská Sobota, herečka)
* Ernő Dohnányi (* 1877, Prešporok, hudobník)
* Mór Jókai (* 1825, Komárno, spisovateľ)
* Lajos Kassák (* 1877, Nové Zámky, básnik)
* Imre Madách (* 1823, Dolná Strehová, básnik)
* János Manga (* 1906, Preseľany nad Ipľom, vedec)
* Sándor Márai (* 1900, Košice, spisovateľ)
* László Mécs (* 1895, Družstevná pri Hornáde, básnik)
* Kálmán Mikszáth (* 1847, Sklabiná, spisovateľ)
* František II. Rákoci (* 1676, Borša, vodca stavovského povstania)
* Gyula Reviczky (* 1855, Vítkovce, básnik)
* Mihály Tompa (* 1819, Rimavská Sobota, básnik)

### Súčasné slovenské osobnosti maďarskej národnosti
**Športovci: **
* Imrich Bugár (* 1955, Ohrady, diskár, olympijské striebro 1980, majster sveta 1983)
* Attila Szabó (* 1966, Komárno, rýchlostný kanoista, majster sveta 1989)
* Timea Majorová (* 1974, Želiezovce, majsterka sveta 1997 vo fitnes)
* Szilárd Németh (* 1977, Komárno, futbalista)
* Michal Riszdorfer (* 1977, Bratislava, rýchlostný kanoista, olympijské striebro 2008)
* Tomáš Kovács (* 1979, Galanta, profesionálny boxer)
* Juraj Tarr (* 1979, Komárno, rýchlostný kanoista, olympijské striebro 2008)
* Richard Riszdorfer (* 1981, Komárno, rýchlostný kanoista, olympijské striebro 2008)
* Erik Vlček (* 1981, Komárno, rýchlostný kanoista, olympijské striebro 2008)
* Attila Végh (* 1985, Dunajská Streda, majster sveta zmiešaných bojových umení organizácie Bellator MMA 2013)
* Tamás Priskin (* 1986, Komárno, futbalista)

**Herci: **
* Mátyás Dráfi (* 1942, Galanta, herec)
* Attila Kaszás (* 1960, Žihárec, herec)
* Attila Mokos (* 1964, Želiezovce, herec)
* Szidi Tóbiás (* 1967, Kráľovský Chlmec, herečka a speváčka)
* Csongor Kassai (* 1972, Kráľovský Chlmec, herec)
* Viktor Horján (* 1975, Komárno, herec)
* Péter Nádasdi (* 1978, herec)
* Zuzana Kanócz (* 1979, Košice, herečka)
* Éva Kerekes (* 1981, Fiľakovo, herečka)
* Viktória Ráková (* 1981, Rimavská Sobota, herečka) 
* Réka Derzsi (* 1984, Bratislava, herečka)
* Alexandra Borbély (* 1986, Nitra, herečka)
* Judit Bárdos (* 1988, Bratislava, herečka)

**Speváci: **
* Katalin Szvorák (* 1958, Lučenec, speváčka)

## Politika
[náhľad|vpravo|Mapa výsledkov strany SZÖVETSÉG – ALIANCIA [Voľby do Národnej rady Slovenskej republiky v roku 2023]]
### Maďarské politické strany
* Magyar Fórum – Maďarské fórum
* MKDA-MKDSZ
* SZÖVETSÉG – Magyarok. Nemzetiségek. Regiók. ALIANCIA – Maďari. Národnosti. Regióny
#### Zaniknuté strany
* MKDH
* SMK-MKP – v parlamente 19982010, vo vláde 19982006.
* MOS-MPP
* MOST-HÍD – v parlamente od 20102020, vo vláde 20102012 a 20162020
* Spolužitie

### Politici

## Kultúra
* Csemadok, kultúrny, spoločenský a vzdelávací spolok
* Új Szó, denník v maďarskom jazyku v Bratislave
* Vasárnap, týždenník v maďarskom jazyku
* Szabad Újság, týždenník v maďarskom jazyku 
* Kalligram – vydavateľstvo v Bratislave

## Referencie


## Externé odkazy
* Maďari.sk 


Slovensko
Kategória:Etniká, národy a národnosti na Slovensku